डा. विद्यानाथ झाक अध्यक्षता आ कमलेश झाक संचालन मे भेल कार्यक्रम के संबोधित करैत मुख्य अतिथि डा. मिथिलेश झा कहलैथ जे मैथिली माध्यम सऽ प्राथमिक शिक्षा भेटय। एकरा लेल पैघ अभियान चलेबाक जरुरत अछि। मुख्य वक्ता डा. भीमनाथ झा कहलैथ जे मिथिलाक्षरक पांडुलिपी केँ संरक्षित करबाक चाही। आगत अतिथिक स्वागत गोपाल प्रसाद सिंह केलैथ। समारोह केँ सुरेंद्र नाथ राय, ठाकुर धीरेंद्र सिंह, डा. हीरालाल सहनी, अशोक कुमार चौधरी, डा. महेंद्र लाल दास आदि सेहो संबोधित केलैथ।
 एम्हर डा. उमाकांत केर अध्यक्षता मे भेल बैसार मे 17 सदस्यीय नव कमेटीक गठन कैल गेल। एहिमे डा. विद्यानाथ झा केँ अध्यक्ष, डा. श्रवण कुमार चौधरी केँ उपाध्यक्ष, गोपाल प्रसाद सिंह केँ कार्यकारी अध्यक्ष, कमलेश झा केँ महासचिव, विष्णु पोद्दार केँ कोषाध्यक्ष, सुदिष्ट यादव आ विद्यानंद चौघरी केँ सचिव आ सरोज कुमार झा केँ संयुक्त सचिव चुनल गेल। 